Hekatomnos

Hekatomnos (, ; k. n. 377 eaa.) oli Vähässä-Aasiassa sijainnutta Kaariaa noin vuosina 392–377 eaa. hallinnut Persian alainen satraappi, josta sai alkunsa Hekatomnidien dynastia.Hekatomnos  Nationalencyklopedin. Viitattu 10.7.2019. Hekatomnos oli alkujaan sisämaassa sijainneen Mylasan kaupunkivaltion hallitsija, missä asemassa hän seurasi isäänsä Hyssaldomosta. Persian kuningas Artakserkses II nimitti Hekatomnoksen koko Kaarian satraapiksi kukistuneen Tissaferneen tilalle. Hekatomnos komensi Persian laivastoa vuoden 390 eaa. sotaretkellä Kyprosta vastaan.Cook, John Manuel & Hornblower, Simon: Hecatomnus, of Mylasa  Oxford Classical Dictionary (2015), Oxford Research Encyclopedias. Viitattu 10.7.2019. Hekatomnosta seurasivat hallitsijoina vuoron perään hänen viisi lastaan, Mausollos, Artemisia II, Idrieus, Ada ja Piksodaros, joista Mausollos ja Artemisia sekä Idrieus ja Ada olivat lisäksi aviopareja.

Mylasasta löydettiin vuonna 2008 Hekatomnoksen haudaksi oletettu muinaishauta, josta haudanryöstäjät varastivat kultaisen seppelkruunun. Sitä yritettiin vuonna 2010 huutokaupata Edinburghissa Skotlannissa, mutta paikallinen poliisi takavarikoi sen ja se määrättiin joulukuussa 2017 palautettavaksi Turkkiin.Erbil, Ömer: Gold crown of Hecatomnus returned to Turkey: Culture minister  Hürriyet Daily News 28.1.2018. Viitattu 10.7.2019.

 Lähteet 

Luokka:Hekatomnidit